৩১ বছর পর শেষ হল সাক্ষ্য গ্রহণ
৩১ বছর পর শেষ হয়েছে চট্টগ্রাম নগরীর লালদীঘি মাঠে আওয়ামী লীগ সভানেত্রী শেখ হাসিনার জনসভার আগে গুলি চালিয়ে ২৪ জনকে হত্যার ঘটনায় করা মামলার সাক্ষ্য গ্রহণ। মামলাটি চট্টগ্রাম গণহত্যা মামলা নামে পরিচিত। চট্টগ্রাম জেলা ও দায়রা জজ এবং বিশেষ জজ আদালতের ভারপ্রাপ্ত বিচারক ইসমাইল হোসেনের আদালতে মঙ্গলবার সাক্ষ্য দেন আইনজীবী শম্ভুনাথ নন্দী। আর এরই মধ্য দিয়ে ঘটনার ৩১ বছর পর মামলার সাক্ষ্য গ্রহণ শেষ হল। শম্ভুনাথ মামলার ৫৩তম সাক্ষী হিসেবে সাক্ষ্য দিয়েছেন। বিষয়টি নিশ্চিত করে বিশেষ জজ আদালতের পাবলিক প্রসিকিউটর মেজবাহ উদ্দিন চৌধুরী যগান্তরকে বলেন, ‘মামলার ১৬৮ জন সাক্ষীর মধ্যে ৫৩ জন এ পর্যন্ত সাক্ষ্য দিয়েছেন। এ পর্যায়ে এসে আমরা মনে করছি গুরুত্বপূর্ণ সাক্ষীদের সাক্ষ্য হয়ে গেছে। আর অনেক বছর হয়ে গেছে মামলাটির। আর কত বছর অপেক্ষা করা যায়। সেজন্য আমরা সাক্ষ্য গ্রহণ সমাপ্ত করার জন্য আদালতে আবেদন করি। আদালত রাষ্ট্রপক্ষের আবেদনে সাড়া দিয়ে সাক্ষ্য গ্রহণ সমাপ্তের অনুমতি দেন। আগামী ১৯ জানুয়ারি থেকে যুক্তিতর্ক শুরু হবে।’ ১৯৮৮ সালের ২৪ জানুয়ারি লালদীঘি মাঠে আওয়ামী লীগের জনসভা শুরুর আগে শেখ হাসিনাকে বহনকারী ট্রাক আদালত ভবনের দিকে আসার সময় গুলিবর্ষণ শুরু হয়। এতে ২৪ জন মারা যান। গুলিবর্ষণের সময় মানববেষ্টনী তৈরি করে শেখ হাসিনাকে আইনজীবী সমিতি ভবনে নিয়ে যাওয়া হয়।







এ ঘটনায় ১৯৯২ সালে আইনজীবী মো. শহীদুল হুদা বাদী হয়ে মামলা করেন। ১৯৯৭ সালে মামলার প্রথম অভিযোগপত্র এবং অধিকতর তদন্ত শেষে ১৯৯৮ সালে দ্বিতীয় দফায় অভিযোগপত্র দেয়া হয়।

৩১ বছর পর শেষ হয়েছে চট্টগ্রাম নগরীর লালদীঘি মাঠে আওয়ামী লীগ সভানেত্রী শেখ হাসিনার জনসভার আগে গুলি চালিয়ে ২৪ জনকে হত্যার ঘটনায় করা মামলার সাক্ষ্য গ্রহণ। মামলাটি চট্টগ্রাম গণহত্যা মামলা নামে পরিচিত। চট্টগ্রাম জেলা ও দায়রা জজ এবং বিশেষ জজ আদালতের ভারপ্রাপ্ত বিচারক ইসমাইল হোসেনের আদালতে মঙ্গলবার সাক্ষ্য দেন আইনজীবী শম্ভুনাথ নন্দী। আর এরই মধ্য দিয়ে ঘটনার ৩১ বছর পর মামলার সাক্ষ্য গ্রহণ শেষ হল। শম্ভুনাথ মামলার ৫৩তম সাক্ষী হিসেবে সাক্ষ্য দিয়েছেন। বিষয়টি নিশ্চিত করে বিশেষ জজ আদালতের পাবলিক প্রসিকিউটর মেজবাহ উদ্দিন চৌধুরী যগান্তরকে বলেন, ‘মামলার ১৬৮ জন সাক্ষীর মধ্যে ৫৩ জন এ পর্যন্ত সাক্ষ্য দিয়েছেন। এ পর্যায়ে এসে আমরা মনে করছি গুরুত্বপূর্ণ সাক্ষীদের সাক্ষ্য হয়ে গেছে। আর অনেক বছর হয়ে গেছে মামলাটির। আর কত বছর অপেক্ষা করা যায়। সেজন্য আমরা সাক্ষ্য গ্রহণ সমাপ্ত করার জন্য আদালতে আবেদন করি। আদালত রাষ্ট্রপক্ষের আবেদনে সাড়া দিয়ে সাক্ষ্য গ্রহণ সমাপ্তের অনুমতি দেন। আগামী ১৯ জানুয়ারি থেকে যুক্তিতর্ক শুরু হবে।’ ১৯৮৮ সালের ২৪ জানুয়ারি লালদীঘি মাঠে আওয়ামী লীগের জনসভা শুরুর আগে শেখ হাসিনাকে বহনকারী ট্রাক আদালত ভবনের দিকে আসার সময় গুলিবর্ষণ শুরু হয়। এতে ২৪ জন মারা যান। গুলিবর্ষণের সময় মানববেষ্টনী তৈরি করে শেখ হাসিনাকে আইনজীবী সমিতি ভবনে নিয়ে যাওয়া হয়।